《石峡山茶盛开 其二》
宋代·方逢辰

凡卉春妍誇国色，此花阴极抱阳明。人疑芝草非时出，我谓丹砂托树生。

可惜洛中忻富贵，不知霜里蓄精英。老夫诗若宋初出，牡药如何得盛行。

作者简介：（1221—1291）宋严州淳安人，初名梦魁，字君锡，一作圣锡。方镕子。理宗淳祐十年进士第一。累官兵部侍郎，国史修撰。时宰相郑清之、贾似道擅权，逢辰力诋其非，称疾归。除吏、礼二部尚书，俱不拜。宋亡后，隐居蛟峰，授徒讲学，学者称“蛟峰先生”。元朝召之，坚辞不赴。尊崇朱熹，阐释孟子和程朱学派道德论。有《孝经解》、《易外传》、《尚书释传》、《学庸注释》、《蛟峰文集》。